《耕乐为坡山易均赋》
明代·方用中

谷口高风乐有馀，万金求买世间无。山瓶乳酒甜于蜜，野爨香糠滑似酥。

击鼓有人春作社，打门无吏夜催租。古今一样邯郸枕，谁识耕锄是远图。

作者简介：方用中，本名权，以字行，别字亭秋。南海人。献夫之祖。颖悟善记，人呼为方书匮。抱道不仕。追赠大学士，祀乡贤。事见清温汝能《粤东诗海》卷一六。